EkBass/fiwiki-20250220-pages-articles huggingface dataset:
Greenhalgh (1941)

Greenhalgh (runkonumero M3) oli Brasilian laivaston Marcilio Dias -luokan hävittäjä. == Valmistus == Alus tilattiin Rio de Janeirosta Ilha das Cobrasista, missä köli laskettiin 1937. Alus laskettiin vesille 8. heinäkuuta 1941 ja otettiin palvelukseen 29. marraskuuta 1943. ==Palvelus == Alus oli sisaralustensa kanssa liittoutuneiden Koillisessa laivasto-osastossa , jossa se pääasiassa partioi eteläisellä Atlantilla akselivaltojen saarronmurtajia etsien. Partiomatkat kestivät yleensä neljätoista vuorokautta kerrallaan.Whitley, M. J. s. 22 Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan, kunnes se poistettiin alusluettelosta 1966. == Lähteet == * * * === Viitteet === Luokka:Marcílio Dias -luokan hävittäjät Luokka:Brasilialaiset toisen maailmansodan hävittäjät
Mariz e Barros (1940)

Mariz e Barros (runkonumerot M2 ja D26) oli Brasilian laivaston Marcilio Dias -luokan hävittäjä. == Valmistus == Alus tilattiin Rio de Janeirosta Ilha das Cobrasilta, missä köli laskettiin 1937. Alus laskettiin vesille 28. joulukuuta 1940 ja otettiin palvelukseen 29. marraskuuta 1943. ==Palvelus == Alus oli sisaralustensa kanssa liittoutuneiden Koillisessa laivasto-osastossa, jossa se pääasiassa partioi eteläisellä Atlantilla etsien akselivaltojen saarronmurtajia. Partiomatkat kestivät yleensä neljätoista vuorokautta kerrallaan.Whitley, M. J. s. 22 Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan. Alukselle asennettiin Sea Cat -ohjusjärjestelmä, ennen kuin se poistettiin alusluettelosta 1972. == Lähteet == * * * === Viitteet === Luokka:Marcílio Dias -luokan hävittäjät Luokka:Brasilialaiset toisen maailmansodan hävittäjät
Nessma

Nessma () on tunisialainen satelliittitelevisiokanava, jonka näkyvyys kohderyhmä on Maghrebin alue. Kanava näkyy myös koko arabimaailmassa, sekä Euroopassa satelliitin (Hot Birdin ja Nilesatin) kautta. ==Historia== Kanava perustettiin 16. maaliskuuta 2007 ja viralliset avajaiset se piti 23. maaliskuuta 2007, jonka esitteli viestintäministeri Rafaâ Dekhil. Kanavan ensimmäisiä ohjelmia olivat muun muassa Star Academyyn laulukilpailu formaattiin perustuva Star Academy Maghreb. Ensimmäisen tuotantokauden jälkeen kanava kärsi taloudellisista vaikeuksista, jonka myötä kanavan toimitusjohtaja Nabil Karoui ilmoitti myyneensä 25 prosenttia sekä Quinta Communicationsille että Mediasetille. Uuden rahoituksen myötä kanava alkoi esittämään yhdysvaltalaisia elokuvia ja televisiosarjoja, sekä humoristista keskusteluohjelmaa Ness Nessmaa. Joulukuussa 2009 oli myös tarkoitus esittää Star Academy Maghrebin toista tuotantokautta, joka kuitenkin peruttiin taloudellisista syistä. Ness Nessma suosion myötä kanava päätti tuottaa uusia uutisohjelmia, kuten CAN El Ness, Ness El Hand ja Ness Sport. 9\. lokakuuta 2011 Tunisiassa esitetty animaatioelokuva Persepolis sai islamilaiset salafistit raivostuneeksi elokuvan sisällöstä, jonka johdosta he yrittivät polttaa televisiokanavan aseman.Piirretty raivostutti satoja tunisialaisia - rynnäkkö tv-asemalle YLE 9.10.2011 Viitattu 22.11.2011 Viikkoa myöhemmin salafistit hyökkäsivät televisiokanavan toimitusjohtajan Nabil Karouin kotiin.Le domicile du PDG de Nessma attaqué Le Figaro 14.10.2011 Viitattu 22.11.2011 ==Ohjelmistoa== *Bab al-Hara *Bissiyassa *CSI *Gilmoren tytöt *Greyn anatomia *House *House of Saddam *Hulluna sinuun *Lost *Ness Hollywood *Ness Nessma *Ness Sport *Rooma *Ruma Betty *Todistettavasti syyllinen *Täydelliset naiset *Un Paso Adelante *Uutiset *Wild Palms ===Jalkapallo=== Nessma esittää myös eurooppalaisten suurseurojen otteluita, kuten Barcelonan, Manchester Unitedin, Chelsean, Bayern Münchenin ja Olympique de Marseillen. Lisäksi keväästä 2010 lähtien kanava esittää viikoittain erikoisohjelmia Club Africainin ja MC Algerin joukkueista. == Lähteet == Luokka:Tunisialaiset televisiokanavat Luokka:Vuonna 2007 perustetut televisiokanavat
Bandyliigakausi 2003–2004

Jääpallon bandyliigassa kaudella 2003-2004 pelattiin ensin kaksinkertainen runkosarja, jonka jälkeen pelattiin kahdeksan parhaan joukkueen kesken pudotuspelit. Suomen mestaruuden voitti Tornion Palloveikot. ==Runkosarja== Joukkue O V T H Maalit P Oulun Luistinseura 20 17 1 2 228-66 35 Tornion Palloveikot 20 15 1 4 166-86 31 Warkauden Pallo -35 20 13 3 4 134-92 29 Porin Narukerä 20 14 1 5 143-84 29 Helsingin IFK 20 9 4 7 108-78 22 Oulun Palloseura 20 8 3 9 87-111 19 Veitsiluodon Vastus 20 7 2 11 94-134 16 Botnia-69, Helsinki 20 5 3 12 81-117 13 Jyväskylän Seudun Palloseura 20 6 0 14 85-146 12 Porvoon Akilles 20 3 2 15 75-160 8 Lappeenrannan Veiterä 20 3 0 17 64-191 6 Sarjaan nousi Mikkelin Kampparit == Puolivälierät == Puolivälierät pelattiin paras kolmesta siten, että ensimmäinen ottelu käytiin paremmin sijoittuneen kotikentällä. Joukkue #1 Tulos Joukkue #2 Ottelu 1 Ottelu 2 Oulun Luistinseura 2–0 Botnia-69, Helsinki 13-5 10-2 Tornion Palloveikot 2–0 Veitsiluodon Vastus 13-0 9-4 Warkauden Pallo -35 2–0 Oulun Palloseura 7-1 7-3 Porin Narukerä 0–2 Helsingin IFK 1-3 1-5 == Välierät == Välierät pelattiin paras kolmesta menetelmällä aloittaen paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Oulun Luistinseura 2–1 Helsingin IFK 7-1 1-2 4-3 Tornion Palloveikot 2–1 Warkauden Pallo -35 7-2 1-7 12-4 == Pronssiottelu == Joukkue #1 Tulos Joukkue #2 Warkauden Pallo -35 10–4 Helsingin IFK == Loppuottelu == Joukkue #1 Tulos Joukkue #2 Oulun Luistinseura 7–8 Tornion Palloveikot ==Lopulliset sijoitukset== Sija Joukkue 1\. Tornion Palloveikot 2\. Oulun Luistinseura 3\. Warkauden Pallo -35 4\. Helsingin IFK ==Suomen mestarit== ToPV: Markku Aarni, Hannu Mokko, Mikko Lukkarila, Sami Harjuoja, Tommi Haarakoski, Teemu Collin, Mikko Aarni, Pekka Hiltunen, Jussi Harjuoja, Veli-Matti Körkkö, Antti Ekman, Mika Jussila, Ville-Veikko Angeria, Jussi Karjalainen, Marko Herajärvi, Erkki Koivuranta, Jukka Ohtonen, Jari Vaattovaara, Marko Veittikoski, Igor Zolotarev, Tommi Nurkkala. == Parhaat maalintekijät == Sija Pelaaja Joukkue Maalit 1\. Marko Kilpeläinen OLS 70 2\. Lauri Arponen Narukerä 43 3\. Harri Kauhanen WP-35 35 Janne Koponen HIFK 35 5\. Lasse Laakkonen WP-35 34 6\. Samuli Niskanen OLS 33 Jari Vaattovaara ToPV 33 pistepörssin paras oli OLS:n Samuli Niskanen 122 pistettä. ==Lähteet== * Anttinen: Vuosisata jääpalloa, Multiprint Oulu 2011 * IBDB Kauden 2003-04 taulukot * Maali- ja pistepörssin voittajat Luokka:Bandyliiga Luokka:Vuoden 2003 jääpallo Luokka:Vuoden 2004 jääpallo
Kanelipöllönen

Kanelipöllönen (Otus icterorhynchus) on pöllösten sukuun kuuluva afrikkalainen lintulaji. Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Norsunluurannikolla, Gabonissa, Ghanassa, Guineassa ja Liberiassa. Kanelipöllösen elinpiiriä ovat subtrooppiset ja trooppiset kosteat alavat metsät. ==Alalajit== Kanelipöllösellä on kaksi alalajia: *Otus icterorhynchus holerythrus (Sharpe, 1901) *Otus icterorhynchus icterorhynchus (Shelley, 1873). ==Lähteet== ==Aiheesta muualla== * Luokka:Pöllöset
Luzoninpöllönen

Luzoninpöllönen (Otus longicornis) on pöllöihin kuuluva lintu. Se on kotoperäinen Filippiineillä Luzonin saarella. Sen määrä on vähenemässä, ja sen uhkia ovat metsänhakkuu, kaivostoiminta ja maanviljelyksen laajeneminen. Sen elinpiiriä ovat subtrooppiset ja trooppiset kosteat alavat ja vuoristometsät 360–1 800 metrin korkeudessa, tuoreimmat havainnot ovat 700–1 500 metrin korkeudesta. Se syö lähinnä hyönteisiä. Pesiä, joissa on poikasia, on havaittu toukokuussa. == Lähteet == == Aiheesta muualla == * Luokka:Pöllöset
María Martzoúkou

María Martzoúkou () on kreikkalainen kirjallisuuden kääntäjä, joka on tehnyt suomalaista kirjallisuutta tunnetuksi Kreikassa.Kääntäjäpalkinto kreikkalaiselle María Martzoúkoulle, Helsingin Sanomat 23.11.2011 sivu C 1x Martzoúkou on kotoisin Korfulta. Hän opiskeli Suomen kirjallisuutta Helsingin yliopistossa ja Kreikan kirjallisuutta Thessalonikin Aristoteles-yliopistossa. Martzoúkou on kääntänyt kreikaksi muun muassa viisi Mika Waltarin teosta, Väinö Linnan Tuntemattoman sotilaan, Kalevalan ja Sofi Oksasen Puhdistuksen. Hän kääntänyt myös lastenkirjallisuutta ja runoja. Martzoúkou työskentelee Suomen Ateenan-instituutissa kääntäjänä. Martzoúkoulle on myönnetty Kalevalan käännöksestä vuonna 1994 Kreikan kääntäjäliiton palkinto ja vuonna 1996 Valkoisen Ruusun ritarikunnan mitali. Martzoúkoun kääntäjänuran innoittaja oli Pentti Saarikoski ja tämän runot ja kreikkalaisen kirjallisuuden käännöstyö.Yle, uutiset == Lähteet == Luokka:Elävät henkilöt Luokka:Kielenkääntäjät Luokka:Kreikkalaiset henkilöt Luokka:Syntymävuosi tuntematon
Acre (1945)

CT Acre (viirinumerot A4 ja D10) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasin telakalta, missä köli laskettiin 28. joulukuuta 1940. Alus laskettiin vesille 30. joulukuuta 1945 ja otettiin palvelukseen 1951. == Palvelus == 1960-luvulla alus modernisoitiin, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.Whitley 1996, s. 22. Alus poistettiin 1974 alusluettelosta. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Ajuricaba (1945)

CT Ajuricaba (viirinumero A3) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasin telakalta, missä köli laskettiin 28. joulukuuta 1940. Alus laskettiin vesille 30. toukokuuta 1945 ja otettiin palvelukseen joulukuussa 1951. == Palvelus == Alusta ei todennäköisesti modernisoitu sisaraluksistaan poiketen, vaan se poistettiin palveluksesta 1964 palveluksesta.Whitley 1996, s. 22. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Amazonas (1943)

CT Amazonas (viirinumerot A1 ja D12) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasin telakalta, missä köli laskettiin 20. heinäkuuta 1940. Alus laskettiin vesille 29. marraskuuta 1943 ja otettiin palvelukseen 10. marraskuuta 1949. == Palvelus == Alus modernisoitiin 1960-luvulla, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.Whitley 1996, s. 22. Alus poistettiin 1973 alusluettelosta. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Apa (1945)

Apa (viirinumero D13) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasilta, missä köli laskettiin 28. joulukuuta 1940. Alus laskettiin vesille 30. joulukuuta 1945 ja otettiin palvelukseen joulukuussa 1951. == Palvelus == Alusta ei todennäköisesti modernisoitu sisaraluksistaan poiketen, vaan se poistettiin palveluksesta vuonna 1964.Whitley 1996, s. 22. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Araguari (1946)

Araguari (viirinumero D15) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasilta, missä köli laskettiin 28. joulukuuta 1940. Alus laskettiin vesille 14. heinäkuuta 1946 ja otettiin palvelukseen 23. kesäkuuta 1951. == Palvelus == Alus modernisoitiin 1960-luvulla, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.Whitley 1996, s. 22. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Amrop

Amrop (ennen vuotta 2010 The Amrop Hever Group) on yksi maailman vanhimmista maailmanlaajuisista suorahakuyritysten verkostoista. Kaisu Huuhtanen, Pro gradu, Turun Kauppakorkeakoulu, 2010, "Kotimaiset suorahakumarkkinat – Toimialan rakenne ja toimivuus Suomessa". Amrop koostuu paikallisten yrittäjien omistamista yrityksistä ja sillä on yhteinen sihteeristö Brysselissä. Suorahaun lisäksi Amrop tarjoaa palveluja myös johdon (organisaatioiden johtoryhmien ja hallitusten) arvioinnin ja kehittämisen alueilla. Amropin suomalaisen yrityksen, Amrop Finlandin virallinen nimi on Amrop Finland Oy (aik. AH Executive Search Oy AbAH Executive Search Oy Ab). == Historia == Kansainvälisten suorahakutarpeiden lisääntyessä viisi paikallista suorahakuyritystä Ranskasta, Italiasta, Sveitsistä, Isosta-Britanniasta ja Yhdysvalloista perustivat Amrop International -nimisen yhteenliittymän vuonna 1977. Vuotta myöhemmin mukaan liittyi yrityksiä Benelux-maista ja Saksasta. 1980–luvulla toiminta laajeni ja mukaan liittyi yrityksiä Latinalaisesta Amerikasta, Afrikasta ja Aasiasta. 1990–luvulla Amrop laajeni edelleen Latinalaisessa Amerikassa ja Aasiassa, mutta myös Euroopassa, erityisesti Itä- Euroopan maissa. Vuonna 2000 Amrop yhdistyi The Hever Groupin kanssa ja toimintaa jatkettiin nimellä The Amrop Hever Group. Nimi muutettiin Amropiksi vuonna 2009. == Organisaatio == Amrop koostu paikallisista, yrittäjävetoisista yhtiöistä. Toimipaikkoja on noin sata, ympäri maailmaa. Amropilla on kansainvälinen johtoryhmä (Executive Board), jonka toimintaa tukee sihteeristö. Amropin sihteeristö sijaitsee Brysselissä, Belgiassa. Kansainvälinen operatiivinen toiminta on rakennettu yhdeksän toimialaryhmän (Practice Group) ympärille. Toimialaryhmät ovat: * Automotive & Industrial * CleanTech * Consumer Goods & Retail * Energy, Utilities & Mining * Families in Business * Financial Services * Life Sciences * Professional Services * Technology & Media == Jäsenyydet toimialajärjestöissä == Amrop organisaationa ja paikalliset yritykset, josta se koostuu, ovat jäseninä kansainvälisessä suorahakualan järjestössä nimeltään Association of Executive Search Consultants (AESC).Association of Executive Search Consultants (AESC) Amrop Finland on lisäksi Suomen kansallisen toimialayhdistyksen, FEX Suorahakuyritykset ry:n jäsen.FEX Suorahakuyritykset ry == Katso myös == * Suorahaku * Rekrytointi == Lähteet == == Aiheesta muualla == * Amropin kansainväliset kotisivut * Amrop Finland * FEX Suorahakuyritykset ry * Association of Executive Search Consultants __NOTOC__ Luokka:Konsultointiyhtiöt
Araguaia (1943)

Araguaia (viirinumero D14) oli Brasilian laivaston Acre-luokan hävittäjä. == Valmistus == Alus tilattiin Rio de Janeirosta Ilha das Cobrasilta, missä köli laskettiin 20. heinäkuuta 1940. Alus laskettiin vesille 24. marraskuuta 1943 ja otettiin palvelukseen 3. syyskuuta 1949. == Palvelus == Alus modernisoitiin 1960-luvulla, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.Whitley 1996, s. 22. == Lähteet == * * * === Viitteet === Luokka:Acre-luokan hävittäjät Luokka:Brasilialaiset toisen maailmansodan hävittäjät
Oikeusministeriön demokratiapalkinto

Oikeusministeriön demokratiapalkinto on Suomen oikeusministeriön joka toinen vuosi jakama palkinto, jolla pyritään tekemään tunnetuksi suomalaista demokratiaa ja kansalaisyhteiskuntaa. Palkintosumma on 10 000 euroa, joka jaetaan palkittujen kesken. Palkinto on jaettu vuodesta 2011 alkaen. ==Palkitut== === 2011 === Vuonna 2011 teemana oli vapaaehtoistoiminta. Palkinnon yhteistyöjärjestöinä olivat oikeusministeriö, Raha- automaattiyhdistys, Suomen Nuorisoyhteistyö – Allianssi ry ja Ylen Ykkösen aamu-tv. Palkinnon saivat: *Eläkeliiton Ylistaron yhdistys *Käpy – Lapsikuolemaperheet ry *Luetaan yhdessä -verkosto *Otto-Ville Mikkelä *Regina Wittsberg Vuoden 2011 palkinnot luovutti Tasavallan presidentti Tarja HalonenRay.fi. === 2012 === Vuonna 2012 palkinnon saivat kolme lasten ja nuorten osallistumista edistänyttä tahoa: * Muuramen Nuorten Yrittäjyystalo Innola ry ja Muuramen Sk8park * Lastensuojelua parantava Nuoret Kehittäjät -ryhmä Helsingistä * Pääkaupunkiseudun Nuorten Ääni -toimitus === 2014 === Vuonna 2014 palkinnon saivat lähidemokratiaa edistäneet tahot. Palkinnon saivat: * Aspa-säätiön vertaisarviointi * Asukkaiden Lappeenranta -toiminta * Leppävirran kyläneuvosto * Nopola News === 2017 === Vuonna 2017 palkinto jaettiin kumppanuutta edistäville toimijoille tai toimintatavoille. Palkinnon saivat: * Daisy Ladies ry ja Muistola * Oulun kumppanuuskeskus * Yhteistyökumppanuus ikääntyneitä opastavien tietotekniikkatoimijoiden välillä ;Kunniamaininta * Oulun omaishoidon kehittämisen vuorovaikutteinen toimintatapa * Arts Equal –hanke (yhteinen kunniamaininta Demokratiatunnustuksen kanssa) ===2018=== Teema: demokratia- ja ihmisoikeuskasvatus * Ihmisoikeusliitto ry palkittiin Ihmisoikeudet.net- sivuston uudistamistyöstä * Naistoimittajat ry koulutusyhteistyöstä Afganistanissa paikallisen naistoimittajaverkoston kanssa Learning together -hankkeessa ===2020=== Teema: uudenlaisen vuorovaikutuksen edistäminen * Plan International Suomi palkittiin Suomen Muuttajat! –demokratiakasvatushankkeen Tyttöryhmä-koulutusohjelmasta. * Ympäristöjärjestö Natur och Miljö rf palkittiin yhteiskunnalliseen vaikuttamiseen kannustamisesta ja sen tukemisesta erityisesti ympäristöasioissa * Kehitysvammaisten Tukiliitto ry palkittiin Vahvistu vanhempana –kokemusasiantuntijatiimistä. ===2022=== Lähde:Demokratiapalkinto, Oikeusministeriö. Viitattu 9.6.2023 * Kehitysvammaliitto ry:n Selkokeskus ;kunniamaininta * Suomen lastenkulttuurikeskusten liiton Taidetestaajat –kulttuurikasvatusohjelma * Ihmisoikeusliiton Älä riko urheilua -kampanja. ==Lähteet== Luokka:Suomalaiset palkinnot Luokka:Oikeusministeriö
Aschehoug

H. Aschehoug & Co. (W. Nygaard) AS on norjalainen kustannusyhtiö, jonka perustivat vuonna 1872 Hieronymus ja Halvar Aschehoug alun perin kirjojen vähittäiskauppa­liikkeeksi. Yritys ryhtyi myös kustannus­liikkeeksi sen jälkeen, kun William M. Nygaard tuli sen johtajaksi vuonna 1888. Vuonna 1900 kustannus- ja kirja­kauppa­toiminta erotettiin toisistaan. Vuonna 1935 yritys muutettiin osakeyhtiöksi. Ascehoug on yksi Norjan suurimmista kustannus­liikkeistä ja julkaisee norjalaista ja ulkomaalaista kauno­kirjallisuutta, tieto­kirjoja, oppi­kirjoja, lasten- ja nuorten­kirjoja. Konsernin liikevaihto vuonna 2008 oli 664,5 miljoonaa Norjan kruunua. Jos mukaan lasketaan myös Ascehougin osuus De norkse Bokklubbenesta ja Norli Gruppenista, kokonais­liike­vaihto oli 1528 miljoonaa kruunua. == Lähteet == Luokka:Norjalaiset kustantamot Luokka:Norjalaiset yritykset
HMS Porpoise (1913)

HMS Porpoise oli Britannian kuninkaallisen laivaston Acasta-luokan hävittäjä ensimmäisessä maailmansodassa. == Valmistus == Alus tilattiin Woolstonista Southamptonista John I. Thornycroft and Companyltä, missä köli laskettiin 14. maaliskuuta 1912. Alus laskettiin vesille 21. heinäkuuta 1913 ja otettiin palvelukseen tammikuussa 1914. == Palvelus == Porpoise oli Suuren laivaston 4. hävittäjälaivueessa, kunnes se siirrettiin 1916 Skagerrakin taistelun jälkeen laivueen mukana Humberiin. Alus siirrettiin edelleen vuoden lopussa Portsmouthiin. Pian siirron jälkeen laivue hajotettiin, jolloin sen alukset sijoitettiin eri paikallislaivueisiin. == Brasilian laivasto == Alus myytiin 23. helmikuuta 1920 ilman aseita takaisin valmistajalleen, joka myi sen edelleen Brasiliaan siviiliyritykselle. Brasilian laivasto otti aluksen palvelukseen 9. joulukuuta 1922 ja nimesi sen ensin Alexandrino Deaencaksi ja edelleen Maranhãoksi runkonumerolla CT 12. Maranhão varustettiin 1942 Oerlikonin 20 mm ilmatorjuntatykein, sukellusveneentorjuntakalustolla ja kaikuluotaimella. Aluksen miehistö pelasti 13. heinäkuuta 1943 Rio de Janeiron kaakkoispuolella 86 eloonjäänyttä amerikkalaiselta rahtilaiva SS African Starilta, jonka Saksan laivaston sukellusvene U-172 oli torpedoinut (). Alus poistettiin palveluksesta 13. syyskuuta 1946, jolloin se oli matkannut 89 510 merimailia. == Lähteet == Luokka:Acasta-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Guido Simberg

Guido Peter Maximilian Simberg (11. syyskuuta 1887 Viipuri – 23. helmikuuta 1971 Helsinki) oli suomalainen ruotsin kielellä kirjoittanut kirjailija. Guido Simbergin vanhemmat olivat eversti Niklas Edvard Simberg (1822–1915) ja Ebba Matilda Widenius (1840–1897). Hän pääsi ylioppilaaksi 1905 Viipurin ruotsalaisesta klassillisesta lyseosta ja opiskeli sitten fysiikkaa ja kemiaa muutaman vuoden ajan Helsingin yliopistossa.Ylioppilasmatrikkeli 1905, matrikkelinumero 29844 Femtioåring, Hufvudstadsbladet, 11.09.1937, nro 244, s. 6, Kansalliskirjaston digitaaliset aineistotGeni.com : Nichols Edward Simberg Simberg oli pari vuotta Outokummun kuparikaivoksen palveluksessa ja palasi sitten Helsinkiin, jossa hän oli työssä kaupungin laboratoriossa. Tämän jälkeen Simberg oli Teka Oy:n palveluksessa Riihimäellä ja sitten Tampereen Rohdoskauppayhtiön palveluksessa Tampereella. Helsinkiin palattuaan Simberg oli Kala Oy:n palveluksessa. Hän toimi myös kemian ja fysiikan opettajana Kulosaaren ruotsalaisessa yhteiskoulussa ja Töölön ruotsalaisessa yhteiskoulussa. Guido Simberg oli naimisissa Rhea Stenbergin (s. 1887) kanssa.Päivästä päivään, Helsingin Sanomat, 12.09.1937, nro 245, s. 12, Kansalliskirjaston digitaaliset aineistot Guido Simbergin veli oli taidemaalari Hugo Simberg. == Teoksia == * Arkitekt Brobergs anteckningar. Söderström, Helsingfors 1926 * Tranans skri. Söderström, Helsingfors 1927 * Original. Söderström, Helsingfors 1954 == Lähteet == * == Aiheesta muualla == * Guido Simberg vetää rattaita, kyydissä Laine ja Inge Simberg, Hugo Simbergin valokuva vuodelta 1897, Kansallisgalleria * Hugo Simberg : Exlibris Guido Simberg II, Ateneumin taidemuseo (Finna) * Hugo Simberg : Ex Libris Guido Simberg III, Kansallisgalleria Kirjallisuusarvosteluja Guido Simbergin teoksista: * Arkitekt Brobergs anteckningar, Finsk Tidskrift, 01.11.1926, nro 5, s. 69, Kansalliskirjaston digitaaliset aineistot * Tranans skri, Sininen kirja, 01.04.1928, nro 4, s. 73, Kansalliskirjaston digitaaliset aineistot * Yksinäisen kurjen huuto, Ylioppilaslehti, 10.03.1928, nro 7, s. 7, Kansalliskirjaston digitaaliset aineistot Luokka:Suomenruotsalaiset kirjailijat Luokka:Vuonna 1887 syntyneet Luokka:Vuonna 1971 kuolleet
CT Pará (1908)

CT Pará (runkonumero CT-2) oli Brasilian laivaston Pará-luokan hävittäjä (). == Valmistus == Alus tilattiin Yarrow Shipbuildersin telakalta Scotstounista, missä köli laskettiin 1908 telakkanumerolla 1260. Se laskettiin vesille 11. heinäkuuta 1908 ja valmistui 31. joulukuuta 1909.Clydesite - CT Para == Palvelus == Alus poistettiin 1936 alusluettelosta.Gardiner 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Yarrow’n valmistamat alukset
Elsa Sarro

Elsa Aurora Sahlberg, kirjailijanimi Elsa Sarro (4. maaliskuuta 1898 Uusikirkko Vpl – 16. huhtikuuta 1967 Helsinki) oli suomalainen kirjailija. == Teoksia == * Kultainen risti : romaani. Suomen kirja, Helsinki 1941 * Me ahtvaaralaiset. Suomen kirja, Helsinki 1944 * Rehtorin tyttäret. Pellervo, Helsinki 1949 == Lähteet == * Luokka:Suomalaiset kirjailijat Luokka:Vuonna 1898 syntyneet Luokka:Vuonna 1967 kuolleet
Elämysurheilu

Elämysurheilulajeilla tarkoitetaan pääasiallisesti moderneja lajeja, joista osa käsitetään yleisesti myös extreme-urheiluksi. Niiden harrastamisen päämääränä on kilpailumenestyksen sijaan saavuttaa lähinnä uusia, henkilökohtaisia elämyksiä ja kokemuksia, sekä haastaa itseään. Lajien luonne yleensä tukee tätä ainakin jonkinasteisen vaarantunteen myötä, joskin lajien todellinen vaarallisuus vaihtelee merkittävästi. Lajeille yhteistä on niiden huono soveltuvuus perinteiseen suoritusperusteiseen kilpaurheiluun, sekä niiden harrastajien korostama yksilökeskeisyys harrastuksen motivaation lähteenä. Elämysurheilulajien tarkkaa listaa on vaikea esittää. Joidenkin lajien osalta on olemassa myös kilpamuodot, joiden kuuluminen tähän joukkoon voidaan kyseenalaistaa. Tyypillisesti lajivalikoimaan kuitenkin kuuluvat mm.: * Kiipeily (kallio-, seinä-, jää- & vuorikiipeily) * Melonta * Erävaellus * Leijasurffaus * Lautailulajit (mm. rulla- & lumilautailu) Lajeilla on joitakin tyypillisesti yhdistäviä piirteitä. Niiden harrastaminen on yleensä verrattaen järjestymätöntä verrattuna perinteisempiin urheilulajeihin. Niiden harrastuksen muoto on myös yleensä vapaamuotoisempaa, eikä lajeilla ole yleensä kirjoitettuja sääntöjä tai välttämättä edes tarkkaa lajimääritelmää. Lajit ovat tyypillisesti nuoria, ja niiden sisällä sekä lajin että välineiden kehitys on nopeatempoista. Luokka:Extremeurheilu
Sverdrupin saari

pienoiskuva|Sverdrupin saaren sijainti Karanmerellä. pienoiskuva|Sverdrupin saaren kartta. Sverdrupin saari sijaitsee Venäjän Siperian pohjoispuolisella Karanmerellä Novaja Zemljasta itään. Saari sijaitsee Aasian mantereelta 110 kilometrin päässä Jamalin ja Gydan niemimaiden lähellä pohjoiseen Ob-joen suusta ja Jenisein lahdesta. == Löytäminen == Sverdrupin saaren löysi Fridtjof Nansen 18. elokuuta 1893 Fram-laivan ensimmäisellä tutkimusmatkalla. Ensimmäisen kerran saarelle rantauduttiin kahdella venäläisillä Sibirjakov (jäänmurtaja) ja Rusanov jäänmurtajilla vuoden 1933 elokuussa. == Geologia == Tuolloin tehtiin ensimmäinen kuvaus saaren pinnanmuodostuksesta ja geologiasta. Sverdrupin saaren pinta-ala on noin 70 neliökilometriä. Siitä noin kolmannes on hiekasta kaasaantunutta kynnästä jonka korkeus merenpinnasta on alle kaksi metriä. Korkein kohta saaren keskiosassa on 33 metriä. Saaren pinnanmuoto on selvästi penkereinen ja sitä halkovat selvät veden uurtamat raviinit. == Sää ja kasvillisuus == Keskilämpötila on tammikuussa -26 – -28 °C ja heinäkuussa 0,4–3,4 °C. Vuotuinen sademäärä on 200–300 millimetriä. Kylmyys aiheuttaa sen että saaren kasvillisuus on arktisen aavikon tyypillistä kasvillisuutta. Putkilokasveja on vähän ja ne kuuluvat seuraaviin heimoihin: * Cyperaceae * Poaceae * Ranunculaceae * Juncaceae * Polygonaceae * Caryophyllaceae * Rosaceae * Saxifragaceae * Brassicaceae * Salicaceae * Papaveraceae * Scrophulariaceae Saarella kasvaa 27 lajia sammalia ja 33 lajia jäkäliä. == Lähteet == Luokka:Pohjoinen jäämeri Luokka:Venäjän saaret
Simberg

Simberg on muun muassa seuraavien suomalaisten henkilöiden sukunimi: * Guido Simberg (1887–1971), kirjailija, Hugo Simbergin veli * Hugo Simberg (1873–1917), taidemaalari ja graafikko * Johan Simberg (s. 1950), näyttelijä * Kimmo Simberg (s. 1959), yritysjohtaja ja osuustoimintavaikuttaja, kauppaneuvos * Kurt Simberg (1913–1984), arkkitehti * Outi Simberg (o.s. Vahtera, myöh. Lilljegren) televisiokuuluttaja ja elokuvanäyttelijä * Uhra- Beata Simberg-Ehrström (1914–1979), tekstiilitaiteilija, Hugo Simbergin tytär
Stride

Stride (suomeksi kirjaimellisesti harppaus) oli 1910- ja 1920-luvun vaihteessa New Yorkin Harlemissa kehittynyt pianonsoittotyyli. Stride perustui ragtimen rytmikuvioon. Siinä pianistin vasen käsi soittaa vuorotellen bassonuotteja ja korkeammalta soitettavia sointuja – nämä ovat usein pitkällä etäisyydellä toisistaan, mikä tarkoittaa että pianistin vasemman käden pitää olla jatkuvassa, harppovassa liikkeessä. Bassonuottia korostettiin toisinaan lisäämällä siihen vasemman käden peukalolla desimi painollisella tahdinosalla. Harmonisesti stride-musiikki oli ragtimea monimutkaisempaa soitettavan soinnun vaihtuessa usein kahden iskun välein. 1920-luvun striden tärkeimpiä edustajia olivat James P. Johnson, Fats Waller ja Willie ”The Lion” Smith. Johnson tunnetaan ”stride-pianon isänä”. 1930-luvulla suosioon tulleen Art Tatumin soittoa pidetään usein stride-tyylin huippukohtana, vaikka hänen soittotyylinsä poikkesikin huomattavasti aiemmista stride-pianisteista. == Katso myös == * Jazzpiano == Lähteet == Luokka:Piano Luokka:Musiikin teoria
The Dickies

The Dickies on vuonna 1977 perustettu yhdysvaltalainen punkrock-yhtye. The Dickies oli Los Angelessin ensimmäisiä punk-yhtyeitä. Yhtyeen huumoripitoinen musiikki on saanut vaikutteita Ramonesilta. Yhtye on suosittu Britanniassa, jossa heidän kappaleensa "Banana Splits" nousi vuonna 1979 Top 10:een. == Diskografia == * The Incredible Shrinking Dickies (1979) * Dawn of the Dickies (1979) * Stukas Over Disneyland (1983) * Second Coming (1989) * Idjit Savant (1995) * Dogs from the Hare That Bit Us (1998) * All This and Puppet Stew (2001) ==Lähteet== * . Luokka:Yhdysvaltalaiset punkyhtyeet
Bandyliigakausi 1999–2000

Jääpallon Bandyliigassa kaudella 1999-2000 pelattiin kolmentoista joukkueen kaksinkertainen runkosarja, johon oli lisätty kaksi ns. paikallisottelua kullekin joukkueelle. Kahdeksan parasta jatkoi pudotuspeleihin. Tornion Palloveikot voitti ensimmäisen Suomen mestaruutensa. Loppuottelussa se voitti Oulun Luistinseuran. ==Runkosarja== Joukkue O V T H Maalit P Tornion Palloveikot 26 23 1 2 206-70 47 Oulun Luistinseura 26 19 3 3 214-87 41 Helsingin IFK 26 16 3 7 158-68 35 Oulun Palloseura 26 17 0 9 182-103 34 Warkauden Pallo -35 26 16 2 8 137-104 34 Porin Narukerä 26 15 2 9 140-95 32 Mikkelin Kampparit 26 10 4 2 123-148 24 Porvoon Akilles 26 9 5 12 104 -131 23 Veitsiluodon Vastus 26 10 3 3 115-145 23 PaSa Bandy, Imatra 26 9 2 15 122-172 20 Botnia, Helsinki 26 4 4 18 98-146 12 Jyväskylän Seudun Palloseura 26 5 2 19 58-127 12 Lappeenrannan Veiterä 26 0 1 25 44-305 1 Sarjaan nousi Kulosaaren Vesta. == Puolivälierät == Puolivälierät pelattiin paras viidestä. kaksi ensimmäistä paremmin sijoittuneen ja kaksi seuraavaa heikommin sijoittuneen kotikentällä. Mahdollinen viides ottelu jälleen paremmin sijoittuneen kentällä. Joukkue #1 Voitot Joukkue #2 Ottelu 1 Ottelu 2 Ottelu 3 Ottelu 4 Ottelu 5 Tornion Palloveikot 3–0 Porvoon Akilles 7-2 14-2 6-4 - - Oulun Luistinseura 3–0 Mikkelin Kampparit 13-3 8-4 17-1 - - Helsingin IFK 3–1 Porin Narukerä 1-3 3-2 3-1 8-3 - Oulun Palloseura 3–0 Warkauden Pallo -35 12-1 6-5 4-3 ja. - - == Välierät == Pelattiin paras kolmesta. Ensimmäinen ja tarvittaessa kolmas ottelu paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–0 Oulun Palloseura 6-4 6-5 - Oulun Luistinseura 2–0 Helsingin IFK 3-1 3-2 - == Pronssiottelu == Joukkue #1 Tulos Joukkue #2 Helsingin IFK 10–1 Oulun Palloseura == Loppuottelu == Pelattiin 18. maaliskuuta Oulunkylässä. Joukkue #1 Tulos Joukkue #2 Tornion Palloveikot 3–1 Oulun Luistinseura ==Lopulliset sijoitukset== Sija Joukkue 1\. Tornion Palloveikot 2\. Oulun Luistinseura 3\. Helsingin IFK 4\. Oulun Palloseura ==Suomen mestarit== ToPV: Pasi Hiekkanen, Petteri Lampinen, Peter Stock, Mikko Aarni, Marko Miinala, Pekka Hiltunen, Alexander Tchermenin, Paulus Pörhölä, Rami Kekkonen, Veli-Matti Körkkö, Kari Salo, Jussi Karjalainen, Sakari Pörhölä, Erkki Koivuranta, Väinö Vierelä, Jari Vaattovaara, Igor Zolotarev, Jari Tallgren, Jukka Ohtonen. Valmentaja: Anders Strömbäck Paras maalintekijä oli Jari Vaattovaara 67, joka voitti myös pistepörssin pistein 103. ==Lähteet== * HIFK-uutisia 1999-2000 * HIFK-tilastot 1998-2008 * IBDB ToPV 1999-2000 * Finska ligan 1999/2000 Luokka:Bandyliiga Luokka:Vuoden 2000 jääpallo Luokka:Vuoden 1999 jääpallo
CT Amazonas (1908)

CT Amazonas (runkonumero CT-1) oli Brasilian laivaston Pará-luokan hävittäjä (). == Valmistus == Alus tilattiin vuoden 1907 laivasto-ohjelmassa Yarrowilta Scotstounista, missä köli laskettiin 11. heinäkuuta 1908. Se laskettiin vesille 8. joulukuuta ja valmistui 31. joulukuuta 1909.Gardiner, Robert 1906-1921 s. 406 == Palvelus == Alus on poistettu alusluettelosta.Gardiner 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät
CT Rio Grande do Norte

CT Rio Grande do Norte (runkonumero CT-4) oli Brasilian laivaston Pará-luokan hävittäjä (). == Valmistus == Alus tilattiin Yarrow Shipbuildersilta Scotstounista, missä köli laskettiin 1908. Alus laskettiin vesille vielä samana vuonna ja otettiin palvelukseen seuraavana vuonna. == Palvelus == Brasilian liityttyä 24. lokakuuta 1917 ensimmäiseen maailmansotaan ympärysvaltojen rinnalle maa lähetti Afrikan luoteisrannikolle laivueen, johon Rio Grande do Norte liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta.Gardiner, Robert 1985 s. 403 Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.Gardiner, Robert (toim.) 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
CT Alagoas (1909)

CT Alagoas (runkonumero CT-6) oli Brasilian laivaston Pará-luokan hävittäjä (). == Valmistus == Alus tilattiin vuoden 1907 laivasto-ohjelmassa Yarrowilta Scotstounista, missä köli laskettiin 1908. Se laskettiin vesille 7. syyskuuta 1909 ja valmistui 28. helmikuuta 1910.Gardiner, Robert 1906-1921 s. 406 == Palvelus == Alagoas poistettiin alusluettelosta 22. maaliskuuta 1939. == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät
CT Santa Catarina

CT Santa Catarina (runkonumero CT-9) oli Brasilian laivaston Pará-luokan hävittäjä (). == Valmistus == Alus tilattiin Yarrow Shipbuildersilta Scotstounista, missä köli laskettiin vuonna 1908. Alus laskettiin vesille 27. lokakuuta 1909 ja otettiin palvelukseen 1910. == Palvelus == Brasilian liityttyä 24. lokakuuta 1917 ensimmäiseen maailmansotaan ympärysvaltojen rinnalle maa lähetti Afrikan luoteisrannikolle laivueen, johon Santa Catarina liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta.Gardiner, Robert 1985 s. 403 Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.Gardiner, Robert (toim.) 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
CT Paraná (1910)

CT Paraná (runkonumero CT-8) oli Brasilian laivaston Pará-luokan hävittäjä (). == Valmistus == Alus tilattiin vuoden 1907 laivasto-ohjelmassa Yarrowilta, missä köli laskettiin 1908. Se laskettiin vesille 1909 ja valmistui 1910.Gardiner, Robert 1906-1921 s. 406 == Palvelus == Alus poistettiin alusluettelosta 2. lokakuuta 1933. == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät
CT Sergipe

CT Sergipe (runkonumero CT-7) oli Brasilian laivaston Pará-luokan hävittäjä (). == Valmistus == Alus tilattiin vuoden 1907 laivasto-ohjelmassa Britanniasta Scotstounista Yarrow Shipbuildersilta, missä köli laskettiin 1908. Se laskettiin vesille 25. toukokuuta 1910 ja valmistui vielä samana vuonna.Gardiner, Robert 1906-1921 s. 406 == Palvelus == Sergipe poistettiin alusluettelosta 28. heinäkuuta 1944. == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
CT Mato Grosso

CT Mato Grosso () (runkonumero CT-10) oli Brasilian laivaston Pará-luokan hävittäjä. == Valmistus == Alus tilattiin osana vuoden 1907 laivasto-ohjelmaa Yarrowilta, missä köli laskettiin 1908. Alus laskettiin vesille 23. syyskuuta 1909 ja valmistui vielä samana vuonna.Gardiner, Robert 1906-1921 s. 406 == Palvelus == Alus poistettiin alusluettelosta 13. syyskuuta 1946. == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
CT Piauhy (1908)

CT Piauhy (runkonumero CT-3) oli Brasilian laivaston Pará-luokan hävittäjä (). == Valmistus == Alus tilattiin Yarrows Shipbuildersilta Scotstounista, missä köli laskettiin 1908. Alus laskettiin vesille 11. heinäkuuta 1908 ja otettiin palvelukseen 31. joulukuuta 1909. == Palvelus == Brasilian liityttyä 24. lokakuuta 1917 ensimmäiseen maailmansotaan ympärysvaltojen rinnalle maa lähetti Afrikan luoteisrannikolle laivueen, johon Piauhy liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta.Gardiner, Robert 1985 s. 403 Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.Gardiner, Robert (toim.) 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
Agnelli

Agnellin suku on yksi Italian ja erityisesti Torinon elinkeinoelämän vaikutusvaltaisimmista suvuista. Agnellit tunnetaan parhaiten autonvalmistaja Fiatin ja Ferrarin sekä jalkapalloseura Juventuksen omistajina. Suku käyttää edelleen huomattavaa valtaa niissä ja useissa muissa yrityksissä sijoitusyhtiöidensä kautta. Suvun tärkein holdingyhtiö on Exor. ==Jäseniä== *Giovanni Agnelli (1866–1945), Fiatin perustaja *Edoardo Agnelli (1892–1935), Giovannin poika, Fiatin johtaja, Juventuksen puheenjohtaja *Gianni Agnelli (1921–2003), Edoardon poika, Fiatin johtaja, Juventuksen puheenjohtaja *Susanna Agnelli (1922–2009), Edoardon tytär, poliitikko, Italian ulkoministeri *Umberto Agnelli (1934–2004), Edoardon poika, Fiatin johtaja, Juventuksen puheenjohtaja, poliitikko *Andrea Agnelli (1975–), Umberton poika, nykyinen Juventuksen puheenjohtaja *John Elkann (1976–), Giannin tyttärenpoika, nykyinen Fiatin hallituksen puheenjohtaja Luokka:Italialaiset suvut Luokka:Yrityssuvut Luokka:Italian talous Luokka:Fiat Luokka:Ferrari Luokka:Juventus FC Luokka:Torino
CT Parahyba (1909)

CT Parahyba (runkonumero CT-5) oli Brasilian laivaston Pará-luokan hävittäjä (). == Valmistus == Alus tilattiin Yarrows Shipbuildersilta Scotstounista, missä köli laskettiin 1908. Alus laskettiin vesille 11. heinäkuuta 1908 ja otettiin palvelukseen 31. joulukuuta 1909. == Palvelus == Brasilian liityttyä 24. lokakuuta 1917 ensimmäiseen maailmansotaan ympärysvaltojen rinnalle maa lähetti Afrikan luoteisrannikolle laivueen, johon Parahyba liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta.Gardiner, Robert 1985 s. 403 Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.Gardiner, Robert (toim.) 1985 s. 406 == Lähteet == * * === Viitteet === Luokka:Pará-luokan hävittäjät (1908) Luokka:Brasilialaiset ensimmäisen maailmansodan hävittäjät Luokka:Brasilialaiset toisen maailmansodan hävittäjät
Kirsti Siiskonen

Kirsti Hellin Siiskonen (5. kesäkuuta 1918 Mikkeli – 19. maaliskuuta 1984 Helsinki) oli suomalainen kirjailija. Siiskonen opiskeli Työväen Akatemiassa. Hän oli ammatiltaan kotiapulainen. == Teoksia == * Kattegat : novelleja, kertomuksia, pakinoita. WSOY 1949 == Lähteet == * === Viitteet === Luokka:Suomalaiset kirjailijat Luokka:Vuonna 1918 syntyneet Luokka:Vuonna 1984 kuolleet
Torsten Lindgård

Torsten Leander Lindgård (sukunimi vuoteen 1922 Granholm; 28. helmikuuta 1907 Maalahti – 14. tammikuuta 1977 Maalahti) oli suomenruotsalainen kirjailija ja pakinoitsija. == Teoksia == Nimellä Torsten L. Granholm : * Hans ungdoms hopp : romantiserad kärlekstragedi. Fram, Vasa 1925 Nimellä Torsten Lindgård: * Ett rop i natten : roman. Författare, Malax 1935 * Övermalax ungdomsförening 50 år. Malax 1964 * Adam kåserar ; urval och red. Börje Sidbäck. Vasabladets förlag, Vasa 1978 == Kirjallisuutta == * Jan Lindgård: Glimtar ur en bygdemans liv : en kort levnadsteckning över Torsten Lindgård – "Adam Namnlös" – och ett urval av hans texter. Lokal- och regionhistoriska bidrag 13. Malax museiförening, Malax 2009. (Näyte verkossa). == Lähteet == * Luokka:Suomenruotsalaiset kirjailijat Luokka:Pakinoitsijat Luokka:Vuonna 1907 syntyneet Luokka:Vuonna 1977 kuolleet
USS Alger

USS Alger (runkonumero DE-101) oli Yhdysvaltain laivaston Cannon-luokan saattuehävittäjä toisessa maailmansodassa. Alus suojasi Atlantilla saattueita. Alus oli nimetty Philip Rounseville Algerin mukaan. == Valmistus == Alus tilattiin Dravo Corporationilta Wilmingtonista Delawaresta, missä köli laskettiin 2. tammikuuta 1943. Alus laskettiin vesille 8. heinäkuuta 1943 kumminaan Louisa Rodgers Alger ja otettiin palvelukseen 12. marraskuuta 1943 Philadelphian laivastontelakalla ensimmäisenä päällikkönään W. F. Porter.DANFS- USS Alger == Palvelus == Alus lähti 30. marraskuuta Bermudalle koeajoihin, joiden päätyttyä se palasi Philadelphiaan. Alus lähti 15. tammikuuta 1944 Karibianmerelle. Se saapui 21. tammikuuta Trinidadiin, jossa se liitettiin Task Group 42.5:een. Alus suojasi 31. tammikuuta saattueen Recifeen Brasiliaan. Matkan aikana alus kolaroi kauppalaivan kanssa, jolloin keula vaurioitui. Alus pääsi kuitenkin määränpäähänsä Recifeen 14. helmikuuta. Alus liitettiin Task Group 41.5:een partioimaan Brasilian rannikolla. Se oli tehtävässä aina kesäkuun alkuun. Alus lähti 1. kesäkuuta saattueen suojana Trinidadiin, jonne se saapui 8. kesäkuuta. Se lähti paluumatkalle suojaten saattuetta. Alus suojasi 17. heinäkuuta saattuetukialus USS Solomonsia Brasilian rannikolla sukellusveneidentorjuntapartiossa. Tehtävästä vapauduttuaan alus palasi partiotehtäviin. Alus suojasi 30. marraskuuta Task Group 42.3:n mukana saattueen Rio de Janeiroon. Alus suojasi 28. joulukuuta saattueen Recifestä Trinidadiin, mutta se palasi takaisin 30. tammikuuta 1945. Paluuta seuranneena päivänä alus vapautettiin palveluksesta, jolloin miehistö aloitti valmistautumisen aluksen lainaamiseksi Brasilian hallitukselle. Erilaisten tarkistusten ja koeajojen päätteeksi Alger lähti 23. helmikuuta Recifestä ja ankkuroitui vielä samana päivänä Nataliin. Alus poistettiin 10. maaliskuuta palveluksesta ja lainattiin Brasilian laivastolle. Alus poistettiin 20. heinäkuuta 1953 Yhdysvaltain laivaston alusluettelosta. === Brasiliassa === Brasilian laivasto nimesi aluksen CTE Babitongaksi () runkonumerolla D-16. Se poistettiin 1964 Brasilian laivaston alusluettelosta ja romutettiin.Gardiner 1995 s. 30 ==Lähteet== * * === Viitteet === Luokka:Cannon-luokan saattuehävittäjät‎ Luokka:Yhdysvaltalaiset toisen maailmansodan hävittäjät Luokka:Dravo Corporation
Bahia (alus)

Bahia on ollut ainakin viiden Brasilian laivaston aluksen nimenä. *Bahia priki *Bahia monitori *Bahia, Bahia-luokan risteilijä *Bahia, Balao-luokan sukellusvene ex -USS Plaice (SS-390) *Bahia, Tench-luokan sukellusveneex-USS Sea Leopard (SS-483).
Tanssitaiteen valtionpalkinto

Tanssitaiteen valtionpalkinto on Suomen opetus- ja kulttuuriministeriön alaisuudessa toimivan Taiteen edistämiseskuksen esittävien taiteiden toimikunnan vuosittain myöntämä tunnustus ”kolmen edellisen vuoden aikana valmistuneesta ansiokkaasta työstä tai pitkäaikaisesta ja ansiokkaasta toiminnasta (...) taiteenalan hyväksi”. Vuonna 2017 palkinnon arvo oli 14 000 euroa. == Palkitut == * 1999: Nomadi-tuotanto (Alpo Aaltokoski, Jyrki Karttunen, Arja Raatikainen ja Katri Soini) * 2002: Ulla Koivisto, koreografi * 2003: Tiina Suhonen, tutkija * 2004: Raija Ojala, Zodiakin toiminnanjohtaja * 2005: Leena Gustavson, tanssitaiteilija * 2006: Liisa Nojonen, tanssitaiteilija ja pedagogi * 2007: Mirja Tukiainen, tanssija, koreografi ja pedagogi * 2008: Liikekieli.com, verkkojulkaisu * 2009: Glims & Gloms, tanssiteatteri * 2010: Antti Savilampi, kansantanssin tanssija, opettaja ja koreografi * 2011: Raija Lehmussaari, tanssitaiteilija * 2012: Jorma Elo, koreografi * 2013: UrbanApa, tapahtumakonsepti * 2014: Mirja-Liisa Herhi, tanssitaiteilija * 2015: Katja Kirsi, Zodiakin yleisötyövastaava * 2016: Carl Knif, tanssitaiteilija * 2017: Liikelaituri, esitys- ja harjoitustila * 2018: cembalisti Marianna Henriksson ja koreografi Anna Mustonen * 2019: tanssitaiteilija Liisa Pentti ==Lähteet== Luokka:Suomalaiset taide- ja kulttuuripalkinnot Luokka:Tanssi Suomessa
Kunnes toisin todistetaan

Kunnes toisin todistetaan (Presumed Innocent) on vuonna 1990 ensi-iltansa saanut oikeussalidraama, joka perustuu Scott Turow’n samannimiseen romaaniin. Elokuvan pääosia esittävät Harrison Ford, Brian Dennehy, Raúl Juliá, Bonnie Bedelia, Paul Winfield, John Spencer ja Greta Scacchi. Elokuvan on ohjannut Alan J. Pakula. Elokuva oli taloudellinen menestys tuottaen maailmanlaajuisesti yli 220 miljoonaa dollaria ja sai 91 % positiivisen arvostelun Rotten Tomatoes -sivustolta. == Arvioita == Video-oppaassa vuodelta 1994 Harri Närhi kutsui elokuvaa eroottisesti latautuneeksi ja täyteläiseksi murhamysteeriksi ja antoi sille kolme tähteä viidestä, mikä vastaa sanallista arviota ”hyvä”. Helsingin Sanomien Mikael Fränti puolestaan arveli toimivien asioiden juontavan Scott Turow’n romaanista, kun taas Pakulan ohjauksesta puuttuu into ja näkemys. Hallitun ja sievistelevän filmatisoinnin ohjaaja on Fräntin mielestä tehnyt kuin velvollisuuden pakosta: ”Pakulan puhti on sammunut.” == Lähteet == == Aiheesta muualla == * * Luokka:Vuoden 1990 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Alan J. Pakulan ohjaamat elokuvat Luokka:Yhdysvaltalaiset romaaneihin perustuvat elokuvat
Olykan linna

Olykan linna on pääosin liettualaisen Radvilan eli Radziwillin (, , , ) aatelissuvun rakentama rakennuskokonaisuus Olykan kylässä, Volynian alueella nykyisen Ukrainan luoteisosissa. Olyka sijaitsee linnuntietä noin 35 kilometriä Volynian alueen Lutskin kaupungin itäpuolella. thumb|left|110px|Liettuan suuriruhtinaskunnan ylihetmanni, Olykan ja Njasvižin 1. herttua Mikalojus Radvila Musta == Linnan historiaa == Olykaan rakennettiin 1460-luvun tienoilla kivinen kirkko ja siellä ilmeisesti oli liettualaisperäisen Kiškan aatelissuvun kartano. Hyvin laajat Olykan ja Njasvižin (nykyisellä Valko-Venäjällä) alueet tulivat Radvilan suvulle vuonna 1513 (tai 1523) Kiszkan aatelissuvulta avioliiton myötäjäisinä, kun muun muassa Trakain linnanherrana toiminut Jonas Radvila I (Jan Radziwiłł, 1474–1522) meni naimisiin Anna Kiškaitėn kanssa. Alueet siirtyivät aikanaan heidän pojalleen, Krakovassa opiskelleelle Mikalojus Radvila Mustalle (, , 1515 Njasviž- 1565), joka kohosi koko Liettuan suuriruhtinaskunnassa ylipäälliköksi ja oli yksi koko Puola-Liettuan vaikutusvaltaisimmista ja rikkaimmista miehistä. Aatelisarvoltaan hän oli ensimmäinen Olykan ja Njasvižin herttua, joka vuonna 1547 sai samanaikaisesti serkkunsa kanssa sukuhaaralleen herttuan periytyvän ja korkean arvonimen sota-ansioillaan. Herttua rakennutti Olykaan 1500-luvun puolivälin tienoilla silloisen Puolan itäosien ensimmäisen, 4-kulmaiseen pohjaratkaisuun perustuvan bastionilinnan. Linnan koko on noin 100 × 120 metriä ja sen ensimmäinen vaihe valmistui vuonna 1564. Mahtiherttua oli protestantti, ja Olykasta kehittyi useiksi vuosikymmeniksi yksi kalvinistisen uskonpuhdistuksen tärkeistä linnakkeista Volynian alueella. Vastaava reformismin tukikohta muodostui myös Njasvižin linnasta ja Radvilan toisen sukuhaaran hallitsemasta Biržain linnasta. Kivisen palatsilinnoituksen rakentamista jatkoi linnan perinyt Mikalojus Radvilan nuorin poika Stanislovas Radvila II (, 1559 Vilna – 1599 Pasawa), joka toimi muun muassa Liettuan suuriruhtinaskunnan marsalkkana (Puolan kuninkaan neuvonantajana). Hänen poikansa, Liettuan suuriruhtinaskunnan kansleriksi edennyt Albertas Stanislovas Radvila (, 1593 Olyka – 1656 Gdansk) peri Olykan maat isältään ja jatkoi linnan rakentamista. Rakennustöitä hidastuttivat ja toisaalta kannustivat useat rakenteita vahingoittaneet piiritykset, joihin Olykan linna joutui 1590–1640-lukujen aikana. Neuvostoaikana rakennuksissa toimi mielisairaala. Palatsilinna on nykyään osaksi raunioina, joskin neuvostoajan jälkeen palatsia on osin kunnoistettu. ==Lähteet== ==Aiheesta muualla== * Olykan linnaa nykyään kuvina (youtube.com) * Olyka (castle) (castles.com.ua) * Valokuvia linnasta vuodelta 2005 (vlasenko.net) * Katso myös saman Radvilan sukuhaaran Njasvižin palatsilinna, Kletsk ja Mirin linna * Katso myös Radvilan suvun toisen sukuhaaran Biržain linna Luokka:Lutskin piiri Luokka:Ukrainan linnat